आवासीय सेवा सरोकार का तीन दिवसीय शिविर शुरू
राष्ट्रीय कुष्ठ उन्मूलन कार्यक्रम के तहत आवासीय सेवा सरोकार का तीन दिवसीय शिविर सामुदायिक स्वास्थ्य केंद्र सुसनेर में आयोजित किया जा रहा है। शिविर की शुरुआत शनिवार से हुई। श िविर के दौरान कुष्ठ रोगियों को कुष्ठ की विकृति से बचाव तथा दैनिक दिनचर्या के संबंध में जानकारी दी जा रही है जिससे इन लोगों को अन्य विकृतियों से कुष्ठ रोगियों को बचाया जा सके।
जिला कुष्ठ अधिकारी शाजापुर डॉ. वीरेंद्र नोडिया ने बताया कि शिविर के दौरान तीन दिनों तक कुष्ठ रोगियों को जल व तेल के माध्यम से उपचार की विधि बताई जाएगी। शिविर के दौरान इन शिविरार्थियों को तीन दिनों तक स्वास्थ्य केंद्र में इन्हें बचाव के तरीके बताए जाएंगे। अंतिम दिन इन लोगों को दवाइयां सहित कीट प्रदान किए जाएंगे। शिविर की शुरुआत में दीप-प्रज्जवलन के साथ हुई। बीएमओ डॉ. बी.बी. पाटीदार ने इस अवसर पर कहा कि कुष्ठरोगी शिविर में जानकारी लेकर अन्य लोगों को भी जागरूक करें। अगर ग्राम में इस तरह के लक्षण वाले मरीज हैं तो उन्हें तुरंत अस्पताल लेकर आएं। पहले दिन शिविर में 16 शिविरार्थियों ने भाग लिया। इस अवसर पर मेडिकल ऑफिसर डॉ. डी.एस. परमार, डॉ. कुलदीपसिंह राठौर, विकासखंड कुष्ठ अधिकारी सीताराम स्वर्णकार सहित अन्य अधिकारी कर्मचारी मौजूद थे।
शिविर में मौजूद लोग इनसेट अधिकारी व अन्य।
hin_Deva hin_Deva hin_Deva hin_Deva